b'\n_START_ARTICLE_\nFelacija\n_START_SECTION_\nTechnika\n_START_PARAGRAPH_\nFelacija gali b\xc5\xabti atliekama \xc4\xafvairiais b\xc5\xabdais. Da\xc5\xbeniausiai vyras guli ant nugaros, o moteris yra atsiklaupusi \xc5\xa1alia arba tarp jo koj\xc5\xb3. Neretai i\xc5\xa1 prad\xc5\xbei\xc5\xb3 varpa yra stimuliuojama rankomis, po to ap\xc5\xbeiojama varpos galvut\xc4\x97, kuri \xc5\xa1velniai glamon\xc4\x97jama l\xc5\xabpomis ir lie\xc5\xbeuviu. Palenkdama ir atitiesdama galv\xc4\x85 moteris atlieka pana\xc5\xa1ius judesius varpos at\xc5\xbevilgiu kaip ir sueities metu. Malonum\xc4\x85 gali padidinti tai, jei varpa yra suspaud\xc5\xbeiama delnu prie varpos \xc5\xa1aknies ir yra masa\xc5\xbeuojama tokiu pa\xc4\x8diu ritmu kaip ir l\xc5\xabpomis._NEWLINE_Kai kurios moterys patiria did\xc5\xbeiul\xc4\xaf malonum\xc4\x85 jausdamos burnoje ar prarydamos s\xc4\x97kl\xc4\x85, ta\xc4\x8diau kai kurioms tai atrodo \xc5\xa1lyk\xc5\xa1tu ir nepriimtina ir tuomet vyras ejakuliuoja kitur, da\xc5\xbeniausiai - ant moters k\xc5\xabno._NEWLINE_Felacija taip pat gali b\xc5\xabti atliekama vyrui stovint arba s\xc4\x97dint, ta\xc4\x8diau jos atlikimo principai yra i\xc5\xa1 esm\xc4\x97s tie patys.'